Der det tidligere var tilfredsstillende med programvare som kunne fremstille todimensjonale (2D) tegninger, kreves det i dag ofte tredimensjonale (3D) modeller. Man skiller derfor mellom de tradisjonelle CAD-systemene som erstatter tegnebrettet og de mer moderne CAD-systemene som primært er modellbaserte. Forskjellige tegninger og presentasjoner (snitt, oppriss, isometrisk, perspektivisk, fotorealistisk osv.) er i praksis noe man høster etter behov fra modellene.